chidambaram inaugurated cbi headquarters: चिदंबरम को सीबीआई ने जिस इमारत में रखा है, कभी उसके उद्घाटन में थे अतिथि - chidambaram in cbi headquarters after arrests once he inaugurated this building | Navbharat Times
ELECTION_TOPBAND_1575571332937
chidambaram in cbi headquarters after arrests once he inaugurated this building
नवभारतटाइम्स.कॉम | Updated: 22 Aug 2019, 09:43:00 AM IST
पी. चिदंबरम को गिरफ्तार कर सीबीआई अपने मुख्यालय में लेकर आई है
कभी सीबीआई की इस इमारत के उद्घाटन कार्यक्रम में अतिथि बने थे चिदंबरम
साल 2011 में पीएम मनमोहन सिंह ने किया था CBI मुख्यालय का उद्घाटन
तब देश के केंद्रीय गृह मंत्री थे पी. चिदंबरम, कल यहीं से कोर्ट में पेश करेगी CBI
पूर्व केंद्रीय मंत्री और कांग्रेस के दिग्गज नेता पी. चिदंबरम को करप्शन के मामले में सीबीआई ने बुधवार रात को दिल्ली के जोर बाग स्थित उनके सरकारी आवास से गिरफ्तार कर लिया। सीबीआई की टीम उन्हें सीबीआई मुख्यालय में लेकर आई है। दिलचस्प बात यह है कि सीबीआई की टीम पूर्व गृह मंत्री को गिरफ्तार कर जिस बिल्डिंग (सीबीआई मुख्यालय) में लेकर आई है, कभी इस बिल्डिंग के उद्घाटन के वक्त चिदंबरम यहां मुख्य अतिथियों में शुमार थे। सीबीआई की इस नई बिल्डिंग का उद्घाटन साल 2011 में किया गया था।
पढ़ें: हाई वोल्टेज ड्रामा- फिर यूं गिरफ्तार हुए पी. चिदंबरम
पिता अरेस्ट, कार्ति बोले- सब ब्ज्प के इशारे पर ---- बिल्कुल सही है आप के बाप के काले कारनामे को उजागर कॉंग्रेस तो करने से रही थी तो यह काम ओर कौन करता. कल तक 15 लाख मांग रहे थे की ...+
साल 2011 में तब पी. चिदंबरम देश के गृह मंत्री थे और तत्कालीन प्रधानमंत्री डॉ. मनमोहन सिंह ने सीबीआई की इस इमारत का उद्घाटन किया था। इस उद्घाटन कार्यक्रम में पी. चिदंबरम के अलावा कपिल सिब्बल, वीरप्पा मोईली, मल्लिकार्जुन खड़गे समेत अन्य नेता भी यहां उपस्थित थे।
पढ़ें: पिता अरेस्ट, कार्ति बोले- सब BJP के इशारे पर
अब खबरें हैं कि पूर्व केंद्रीय मंत्री को रात भर यहीं सीबीआई मुख्यालय में रखा जाएगा और सीबीआई गुरुवार को यहीं से उन्हें कोर्ट में पेश करेगी। इससे पहले मंगलवार रात से सीबीआई और ईडी पी. चिदंबरम की तलाश में जुटी थीं। लेकिन दोनों ही एजेंसी उनका पता नहीं लगा पा रही थीं। इसके बाद बुधवार रात 8 बजे चिदंबरम अचानक कांग्रेस मुख्यालय पहुंचे, जहां 10 मिनट का अपना लिखा हुआ बयान पढ़ने के बाद वह फौरन घर लौट गए। उनके पीछे-पीछे सीबीआई और ईडी की टीम कांग्रेस मुख्यालय पहुंचीं, लेकिन तब तक वे घर के लिए निकल चुके थे। इसके बाद उनके आवास पर जाकर सीबीआई ने उन्हें गिरफ्तार कर लिया।
Web Title chidambaram in cbi headquarters after arrests once he inaugurated this building(News in Hindi from Navbharat Times , TIL Network)
और जानें:सीबीआई मुख्यालयसीबीआई पी चिदंबरमचिदंबरम ने किया सीबीआई बिल्डिंग का उद्घाटनचिदंबरम गिरफ्तारchidambaram inaugurated cbi headquarterschidambaram arrestedcbi head quartercbi and p chidambramCBIindia Newsindia News in Hindiindia Latest Newsindia Headlinesभारत समाचार